***A rendelet-tervezet indoklása***

*Az 1. §-hoz:*

A HÉSZ értelmezésében a keretes jellegű beépítés fogalmát határozza meg a szakasz.

*A 2.§- hoz:*

A legkisebb telekterületi értékeit bővíti a szakasz.

*A 3.§- hoz:*

A módosuló szabályozási tervlapokról szóló rendelkezés.

*A 4.§- hoz:*

Hatályba léptető rendelkezést tartalmaz a szakasz.

**HATÁSVIZSGÁLATI LAP**

**Tiszakécske Város Helyi Építési Szabályzatáról, valamint Szabályozási Tervének jóváhagyásáról szóló 8/2016. (IV.28.) önkormányzati rendelet módosításáról szóló rendelet-tervezethez**

**1. Társadalmi hatások**

Iskolai fejlesztéseket tesz lehetővé, amely a város egész lakosságának, de elsősorban a fiatal családoknak az életminőségét javítja.

**2. Gazdasági, költségvetési hatások**

Az önkormányzat állami forrásokra pályázhat, de saját költségvetésében is biztosítja a beruházási fedezetet, egyéb hatással nincs a módosítás.

**3. Környezeti hatások**

Az iskola udvara rendezettebbé válhat, mely a környezetre pozitív hatással van.

**4. Egészségi követelmények**

A rendelet alkalmazásának egészségügyi követelményei nincsenek.

**5. Adminisztratív terheket befolyásoló hatások**

A rendelet alkalmazása lényeges változást nem eredményez a hivatal adminisztratív terheiben.

**6. A jogszabály megalkotásának szükségessége, a jogalkotás elmaradásának várható következményei**

A jogszabály teszi lehetővé a szükséges engedélyek, hozzájárulások megszerzését, ezek nélkül a tervezett fejlesztések nem megvalósíthatók.

**7. A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek rendelkezésre állnak.